section_heading: Opis
paragraph_text: Crkva je jednobrodna kamena građevina koju je 1747.dao sagraditi Splićanin Petar Bakić, đakovački biskup, na temeljima antičke građevine, na mjestu na kojem su, prema legendi, otpočinuli Splićani kada su u 7. st. prenosili kosti sv. Dujma iz Solina u Split. Glavno pročelje ima ulaz s profiliranim nadvratnikom, flankiranim sa svake strane visokim pravokutnim prozorom sa segmentnim lukom, a vrh pročelja je preslica s jednim otvorom za zvono. Iznad portala je je grb biskupa Bakića te ploča s natpisom koja, osim godine gradnje, spominje i vrelo koje je upravo na tom mjestu poteklo iz kamena za vrijeme prijenosa tijela sv. Dujma u Split. Crkva i njezin okoliš obnovljeni su 1998. godine.